Suchinthana/ta-wikipedia huggingface dataset:
எஸ். மாருதி இராவ்

செல்கி மாருதி இராவ் (S. Maruti Rao, 25 ஏப்பிரல் 1921 – 2000 ) ஒரு இந்திய ஒளிப்பதிவாளராவார். இவர் முக்கியமாக தமிழ்த் திரைப்படங்களில் பணியாற்றினார்.

தொழில் வாழ்க்கை

ஒளிப்பதிவாளராக 
இராவ் 1921ஏப்பிரல் 25 அன்று தஞ்சாவூரில் பிறந்தார். மாணவராக இருந்தபோதே புகைப்படக் கலையில் ஆர்வம் கொண்டிருந்தார். இவர் தனது புகைப்படக் கருவியை தவறாமல் பள்ளிக்கு எடுத்துச் சென்றார். புகைப்படக் கலையில் இவருக்கு இருந்த ஆர்வத்தால் ஈர்க்கப்பட்ட இவரது பக்கத்து வீட்டுக்காரர், பிஃளாசு பத்திரிகையின் அப்போதைய ஆசிரியரான என். சி. பிள்ளை, திரைப்படத்துறையில் சேர ஆர்வமாக உள்ளீர்களா என்று கேட்டார். தனது பெற்றோரின் அனுமதியுடன், இராவ் 1940 இல் பிராகஜோதி பிலிம்சில் சூடாமணி என்ற தெலுங்குப் படத்திற்காக பயிற்சியாளராகச் சேர்ந்தார். படத்தின் முக்கிய ஒளிப்பதிவாளர் மாமா சிண்டே ஆவார்.

இராவின் அடுத்த படம் எல்லிஸ் ஆர். டங்கன் இயக்கிய காளமேகம் என்ற தமிழ்த் திரைப்படம். இவர் மார்கசு பர்ட்லியின் உதவியாளராகப் பணியாற்றினார். பின்னர் கிண்டியிலுள்ள வேல் பிக்சர்சுக்குச் சென்று பக்திமாலா படத்தில் பணியாற்றினார். ஒளிப்பதிவாளர் மார்கஸ், இவரின் பணியைக் கண்டு ஈர்க்கப்பட்டதால், இவரை முதல் உதவியாளராக ஏற்றுக்கொண்டு மிட்செல் புகைப்படக் கருவியைக் கையாளும் பொறுப்பை இவருக்கு வழங்கினார்.

இரண்டாம் உலகப் போருக்குப் பின்னர், இராவ் பிரகதி சுடுடியோவில் சேர்ந்தார்.  ஏ. வி. மெய்யப்பன் தயாரித்த ஸ்ரீ வள்ளி படத்திற்கு நிலையான புகைப்படக் கலைஞராக இருந்தார். மெய்யப்பன் காரைக்குடிக்கு குடிபெயர்ந்தபோது, ஆர். என். நாகேந்திர இராவின் மகாத்மா கபீர் படத்தில் நிலையான புகைப்படக் கலைஞராகவும் முதல் புகைப்படக் கலைஞராகவும் இராவ் பணியாற்றினார். படத்தின் ஜெர்மன் புகைப்படக்காரர் வெளியேறியபோது, இராவ் படத்தை முடித்தார்.

காரைக்குடியிலிருந்து திரும்பி வந்தபோது, இராவ் இரண்டாவது புகைப்படக் கலைஞராகவும், நிலையான புகைப்படக் கலைத் துறையின் மேலாளராகவும் பணியாற்றினார். பி. நீலகண்டனின் ஓர் இரவு தயாரிப்பின் போது, இராவ் முதல் முறையாக முக்கிய ஒளிப்பதிவாளராக பணியாற்றினார். இவரது ஒளிப்பதிவு பரவலான பாராட்டைப் பெற்றது. இவர் தமிழில் 34, இந்தியில் 13, கன்னடத்தில் எட்டு, தெலுங்கில் ஐந்து என 60 திரைப்படங்களில் பணியாற்றினார். சிவாஜி கணேசன், எஸ். வி. சுப்பையா, வைஜெயந்திமாலா, ஹேம மாலினி போன்ற கலைஞர்கள் திரைப்படத்துறையில் நுழைவதற்கு முன்பு ஒப்பனை சோதனைப் புகைப்படக் கலைஞராக இருந்தார்.

மற்ற பணிகள் 
ஒளிப்பதிவைத் தவிர, இராவ் பல தொலைக்காட்சித் தொடர்கள், ஆவணப்படங்களைத் தயாரித்தார். தமிழ்நாடு அரசுப் பணியாளர் தேர்வாணையத்தின் கௌரவ உறுப்பினராகவும், இந்தியத் திரைப்பட மற்றும் தொலைக்காட்சி நிறுவனத்தின் தேர்வுக் குழுத் தலைவராகவும் பணியாற்றினார்.

திரைப்படங்களில் சில 

 ஓர் இரவு (1951) 
 பராசக்தி (1952) 
 அந்த நாள் (1954) 
 சர்வர் சுந்தரம் (1964) 
 அன்பே வா (1966)

மேற்கோள்கள்

வெளி இணைப்புகள் 
 

1921 பிறப்புகள்
2000 இறப்புகள்
தமிழ்த் திரைப்பட ஒளிப்பதிவாளர்கள்
தமிழ்நாட்டுத் திரைப்பட ஒளிப்பதிவாளர்கள்
ஹரா (திரைப்படம்)

ஹரா என்பது 2024இல் விஜய் ஸ்ரீ ஜி இயக்கத்தில் வெளிவந்த இந்தியத் தமிழ் அதிரடி பரபரப்பூட்டும் திரைப்படமாகும். 16 ஆண்டுகளுக்குப் பிறகு மோகன் முக்கியக் கதாபாத்திரத்தில் நடித்தார். இப்படத்தில் அனுமோள் முக்கியக் கதாபாத்திரத்தில் நடித்திருந்தார். இத்திரைப்படம் 2024 சூன் 7 அன்று வெளியிடப்பட்டது.

கதைச்சுருக்கம் 
இராம், நிலா  இவர்களின் மகள் நிமிசா ஆகியோர் ஊட்டியில் மகிழ்ச்சியான வாழ்க்கையை வாழ்வதாக படம் தொடங்குகிறது. இராம் நிமிசா மீது ஆழ்ந்த அர்ப்பணிப்பு கொண்டவர். கோயம்புத்தூரில் நிமிசா தற்கொலை செய்து கொண்டதாக இராம் செய்தி பெறும்போது இவர்களின் வாழ்க்கை பாழாகிவிடுகிறது. உண்மையை வெளிக்கொணர உறுதியாக இருக்கும் இராம், தாவூத் இப்ராஹிம் என்ற புனைப்பெயரை ஏற்றுக்கொண்டு, தனது மகளின் மரணத்திற்கான காரணங்களை விசாரிக்கிறார். இவரது விசாரணையில் மருத்துவ மாஃபியா, கட்டாய விபச்சார வளையம் உள்ளிட்ட பெரிய மோசடிகள் அம்பலமாகிறது. இதில் அரசாங்கத்திலும் காவல்துறையிலும் உள்ள சக்திவாய்ந்த நபர்கள் சிக்குறார்கள். இப்போது, இராம் அவர்களை பழிவாங்க விரும்புகிறார்.

நடிகர்கள்

மேற்கோள்கள் 

2024 தமிழ்த் திரைப்படங்கள்
இந்தியத் தமிழ்த் திரைப்படங்கள்
மோகன் நடித்த தமிழ்த் திரைப்படங்கள்
பிரசியோடைமியம் மோனோசல்பைடு

பிரசியோடைமியம் மோனோசல்பைடு (Praseodymium monosulfide) என்பது PrS என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியமும் கந்தகமும் சேர்ந்து இந்த இருமச் சேர்மம் உருவாகிறது.

தயாரிப்பு
விகிதவியல் அளவுகளில் தூய பிரசியோடைமியம் தனிமத்தையும் கந்தகத்தையும் சேர்த்து மந்தவாயுச் சூழலில் சூடுபடுத்தி வினைபுரியச் செய்து பிரசியோடைமியம் மோனோசல்பைடு  தயாரிக்கப்படுகிறது.
 Pr + S → PrS

இயற்பியல் பண்புகள்
பிரசியோடைமியம் மோனோசல்பைடு கனசதுர அமைப்பின் படிகங்களாக உருவாகிறது. Fm3m என்ற இடக்குழுவில் a = 0.5727 நானோமீட்டர், Z = 4 என்ற அணிக்கோவை அளவுருக்களுடன் சோடியம் குளோரைடு ஒத்த படிக அமைப்பை கொண்டுள்ளது.

பிரசியோடைமியம் மோனோசல்பைடு 2230 ° செல்சியசு வெப்பநிலையில் உருகுகிறது. இதன் ஒருபடித்தான உருகுநிலை வீச்சு PrS0.75–1 ஆகும்.

மேற்கோள்கள்

பிரசியோடைமியம் சேர்மங்கள்
மோனோசல்பைடுகள்
பாறை உப்பு படிகக் கட்டமைப்பு
கொடுங்கல்லூரம்மா

கொடுங்கல்லூரம்மா (Kodungallooramma)  என்பது 1968 ஆம் ஆண்டு வெளியான இந்திய மலையாள மொழித் திரைப்படமாகும். இப்படத்தை  குஞ்சாக்கோ இயக்கி, தயாரித்தார். இப்படத்தில் பிரேம் நசீர், கே. ஆர். விஜயா, அடூர் பாசி, திக்குறிசி சுகுமாரன் நாயர் ஆகியோர் நடித்தனர். இது இளங்கோவடிகளின் சிலப்பதிகாரத்தை அடிப்படையாக கொண்டது. மேலும் சிலப்பதிகாரக் கதை நாயகியாகியான கண்ணகியை வழிபடும் கொடுங்கல்லூர் பகவதி கோயிலின் கதையையும் கூறுகிறது. இந்த படத்திற்கு கே. ராகவன்  இசையமைத்தார்.

கதை 
கோவலனும் கண்ணகியும்  சோழ நாட்டில்  மகிழ்ச்சியுடன் வாழும் தம்பதியர். அரசவை  நடனக் கலைஞரான மாதவி தனது  அழகால் கோவலனை மயக்கும் போது அவர்களின் வாழ்க்கை  திருப்பத்தை சந்திக்கிறது. அவள் அழகில் மயங்கிய கோவலன் கண்ணகியை மறந்துவிட்டு மாதவியை மணக்கிறான். எல்லோரும் கண்ணகியிடம் கோவலனை மறந்துவிடும்படி வற்புறுத்தினாலும், மறுபுறம்,  அவன் தன்னிடம் திரும்புவான் என்ற நம்பிக்கையுடன் அவனது நல்வாழ்வுக்காக பிரார்த்தனை செய்கிறாள். இதற்கிடையில், வேரொருவனுடன் படுத்திருக்கும்  மாதவியை கையும் களவுமாக கோவலன் பிடிக்கிறான். தனது தவறை உணர்ந்த கோவலன் கண்ணகியிடம் திரும்புகிறான்.  அவள் அவனை மகிழ்ச்சியுடன் கண்ணீருடன் இருகரங்களுடன் வரவேற்றாள். இறுதியில் அவனை மன்னிக்கிறாள்.

கையில் பணமில்லாத  கோவலன் புதிதாக  தொழில் தொடங்க முடிவு செய்கிறான். கண்ணகியின் சிலம்பில் ஒன்றை அவன் கேட்கிறான்.  அதை விற்று அப்பணத்தைக் கொண்டு தொழிலைத் தொடங்க முடிவெடுக்கிறான். அதற்கு கண்ணகி உடனடியாக செவிசாய்கிறாள். எனவே அவர்கள் சோழ நாட்டிலிருந்து பாண்டிய நாட்டிற்குச் செல்கின்றனர்.

கோவலன் சிலம்பை அடகு வைக்க அருகிலிருந்த பொற்கொல்லரிடம் சென்றபோது, அந்தச் சிலம்பு திருடுபோன அரசியின் சிலம்பை ஒத்து இருப்பதாக பொற்கொல்லன் ஐயுறுகிறான். கோவலனை கைது செய்து விசாரணை நடத்தாமல் தலை துண்டித்து அரசனுக்கு தகவல் அனுப்பப்படுகிறது. இது கண்ணகியை மிகவும் அதிர்ச்சிக்குள்ளாக்குகிறது.  அவள் மிகவும் கோபமுற்று, தன் கணவனின் குற்றமற்றவள் என்பதை நிரூபிக்க அரண்மனைக்குள் நுழைகிறாள். தனது தவறை உணர்ந்ததும், மன்னன் கண்ணகியை அமைதியாகுமாறு கோருகிறான். அவளிடம் மன்னிப்புக் கேட்கிறான்.  ஆனால் அவள் அவனது மன்னிப்பை ஏற்கவில்லை. குற்ற உணர்ச்சியாலும், அவமானத்தாலும், அரசனும் அரசியும் இறக்கிறனர். ஆனால் இருந்தாலும் கண்ணகியின் கோபல் அடங்கவில்லை. அவள் ஒரு மகத்தான எட்டு கைகள் கொண்ட உருவமாக உருமாறி பாண்டிய நாட்டை நெருப்பால் அழிக்கிறாள். சோழ,  பாண்டிய நாடுகளில் போதுமான துன்பங்களை அனுபவித்த   கண்ணகி தனது மீதமுள்ள சிலம்பை சேர நாட்டினை நோக்கி வீசி, அமைதி  அடைகிறாள் . அதன் பின்னர் கொடுங்கல்லூர் கோவிலில்  கண்ணகி அம்மா தெய்வமாக வழிபடப்படுகிறாள்.

நடிகர்கள் 

கோவலனாக பிரேம் நசீர் 
கண்ணகியாக கே. ஆர். விஜயா 
சீன வணிகனாக அடூர் பாசி 
கோவலனின் தந்தையாக திக்குறிசி சுகுமாரன் 
சோழ மன்னனாக ஜோஸ் பிரகாஷ் 
துறவியாக மணவாளன் ஜோசப்
கொங்கிமாமியாக அடூர் பங்கஜம் 
கவுந்தியாக ஆறன்முளா பொன்னம்மா 
மாதவியாக ஜோதிலட்சுமி 
சமையல்காரராக கடுவாகுளம் ஆண்டனி
தளபதியாக கலைக்கல் குமரன்
தட்டாதியாக காஞ்சனா
பாண்டிய அரசனாக கொட்டாரக்கர ஸ்ரீதரன் நாயர் 
பொற்கொல்லனாக என். கோவிந்தன்குட்டி
கணபதியாக நெல்லிக்கோடு பாஸ்கரன் 
கொங்கம்மாவனாக எஸ். பி. பிள்ளை 
பேரரசியாக கதீஜா

பாடல்கள் 
இப்படத்திற்கு  கே. ராகவன் இசையமைக்க  பாடல் வரிகளை  வயலார் ராமவர்மா எழுதியுள்ளார்.

மேற்கோள்கள்

வெளி இணைப்புகள் 
 
சிலப்பதிகாரம்
1968 மலையாளத் திரைப்படங்கள்
இந்திய மலையாளத் திரைப்படங்கள்
தாகோத் மக்களவைத் தொகுதி

தாகோத் மக்களவைத் தொகுதி (Dahod Lok Sabha constituency) என்பது மேற்கு இந்தியாவின் குசராத்து மாநிலத்தில் உள்ள மக்களவைத் தொகுதிகளில் ஒன்றாகும். இந்தத் தொகுதி பழங்குடியினருக்கு ஒதுக்கப்பட்டுள்ளது.

சட்டசபை தொகுதிகள் 
தற்போது, தகோத் மக்களவைத் தொகுதி ஏழு சட்டமன்றத் தொகுதிகளைக் கொண்டுள்ளது. இவை:

பாராளுமன்ற உறுப்பினர்கள் 

^ இடைத்தேர்தல்

தேர்தல் முடிவுகள்

பொதுத் தேர்தல் 2024

மேலும் பார்க்கவும் 

 தாகோத் மாவட்டம்
 மக்களவைத் தொகுதிகளின் பட்டியல்

மேற்கோள்கள் 

தகோத் மாவட்டம்
குசராத்து மக்களவைத் தொகுதிகள்
Webarchive template wayback links
டிசிப்ரோசியம் அசிட்டைலசிட்டோனேட்டு

டிசிப்ரோசியம் அசிட்டைலசிட்டோனேட்டு (Dysprosium acetylacetonate) என்பது Dy(C5H7O2)3(H2O)n என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
டிசிப்ரோசியம்அல்லது டிசிப்ரோசியம் ஐதரைடுடன் அசிட்டைலசிட்டோனைச் சேர்த்து வினைபுரியச் செய்வதன்  மூலம் டிசிப்ரோசியம் அசிட்டைலசிட்டோனேட்டைத் தயாரிக்கலாம். Dy(acac)3·EtOH·0.5Hacac (இங்குள்ள Hacac என்பது அசிட்டைலசிட்டோனைக் குறிக்கும்) அணைவுச் சேர்மத்தை அசிட்டைலசிட்டோனின் எத்தனால் கரைசலில் டிசிப்ரோசியம் நேர்மின்வாயாகக் கொண்டு மின்னாற்பகுப்பு செய்வதன் மூலம் பெறலாம். Dy(acac)3·EtOH மூலம் இதை சூடேற்றி டிசிப்ரோசியம் அசிட்டைலசிட்டோனேட்டு சேர்மத்தைப் பெறலாம்.

பண்புகள்
டிசிப்ரோசியம் அசிட்டைலசிட்டோனேட்டு ஒரு நிறமற்ற திடப்பொருளாகும். இதன் நீரற்ற வடிவம் வறண்ட வளிமண்டலத்தில் நிலைப்புத்தன்மையுடன் காணப்படும். ஈரப்பதமான காற்றில் நீரேற்றை உருவாக்குகிறது. இது அசிட்டோநைட்ரைலின் மெத்தனால் கரைசலில் Dy(acac)3·2CH3OH மற்றும் Dy(acac)3·CH3OH·CH3CN  ஆகியவற்றை உருவாக்கும்.

பயன்கள்
நார்போர்னென் மற்றும் கார்பன் டெட்ராகுளோரைடு ஆகிய சேர்மங்களின் கூட்டு வினையை  வினையூக்கம் செய்ய  டிசிப்ரோசியம் அசிட்டைலசிட்டோனேட்டு பயன்படுத்தப்படுகிறது.  இதன் இருநீரேற்று  எக்சுகதிர் படிகவியல் மூலம் வகைப்படுத்தப்படுகிறது.

மேற்கோள்கள்

டிசிப்ரோசியம் சேர்மங்கள்
அசிட்டைலசிட்டோனேட்டு அணைவுகள்
தமிழ்ப்பிரபா

தமிழ்ப்பிரபா (Tamil Prabha) இந்தியாவின் தமிழ்நாடு மாநிலத்தைச் சேர்ந்த ஓர் எழுத்தாளர் ஆவார். 1986 ஆம் ஆண்டு செப்டம்பர் மாதம் 6 ஆம் தேதியன்று இவர் பிறந்தார். ஒடுக்கப்பட்ட தலித் மக்களின் வாழ்க்கையை படம் பிடித்துக் காட்டும் இவர் சென்னை நகரத்தின் வாழ்க்கையை பின்னணியாக்கி தமிழில் நாவல்கள் எழுதியுள்ளார். திரைக்கதை எழுத்தாளராகவும் அறியப்படுகிறார். பேட்டை, கோசலை ஆகிய நாவல்கள் மூலமும் சார்ப்பட்டா பரம்பரை, தங்கலான் ஆகிய திரைப்படங்கள் மூலமாகவும் இவர் பிரபலமானார்.

வாழ்க்கைக் குறிப்பு
தமிழ்ப்பிரபா சென்னை சிந்தாதிரிப்பேட்டையில் புஷ்பராஜ் -எலிசபெத் இணையருக்கு மகனாகப் பிறந்தார்.  சென்னை சிந்தாதிரிப் பேட்டையிலுள்ள ஆர்.பி.சி.சி நடுநிலைப்பள்ளியில் ஆரம்பக் கல்வியையும்  சிந்தாதிரிப்பேட்டையிலும்,  சிந்தாதிரிப்பேட்டை மேல்நிலைப்பள்ளியில் மேல்நிலைக்கல்வியையும் பயின்றார். பச்சையப்பன் கல்லூரியில் வணிகவியயில் இளங்கலைப் பட்டம் பெற்றார். 2016 ஆம் ஆண்டில் திவ்யா என்ற பெண்ணை திருமணம் செய்து கொண்டார். தம்பதியருக்கு இரண்டு பெண் குழந்தைகள் உள்ளனர். கணக்கியல்துறையில் சிலகாலமும் ஆனந்த விகடன் இதழில் சிலகாலமும் ரெயின்போ வானொலியில் சில காலமும் பணியாற்றியபின் தற்பொழுது முழுநேரமும்  திரைப்படத்துறையில் பணிபுரிகிறார்.

இலக்கியம்
சமுகப்பிரச்சினைகள் குறித்த கட்டுரைகள் எழுதிய இவர் அரசியல் மற்றும் மனித நலன் சார்ந்த கதைகளையும் எழுதினார். இவரது படைப்புகளில் தூத்துக்குடி துப்பாக்கிச் சூடு பற்றிய அறிக்கை, ஆர்வமுள்ள மாணவி டாக்டர் அனிதா போன்ற சமகால நிகழ்வுகள் இடம்பெற்றன. தெய்வத்தால் ஆகாதெனினும் என்ற தொடர் சமுக அக்கறை கொண்ட மனிதர்களைப் பற்றி பேசியது. புளூ ஸ்டார் என்ற விளையாட்டு நாடகம் ஒன்றையும் இவர் எழுதியுள்ளார்.

நாவல்கள்
பேட்டை
கோசலை

திரைக்கதைகள்
சார்பட்டா பரம்பரை

விருதுகள்
சுஜாதா விருது (சிறந்த நாவல் 2018)
தமுஎகச (சிறந்த விளிம்புநிலை மனிதர்கள் படைப்பிற்கான விருது 2018)

மேற்கோள்கள்

தமிழக எழுத்தாளர்கள்
வாழும் நபர்கள்
1986 பிறப்புகள்
திரைக்கதை ஆசிரியர்கள்
இலந்தைக்கூடம்

இலந்தைக்கூடம் (Elandaikudam) என்பது இந்தியாவில் தமிழ்நாட்டின் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.

வசதிகள் 
இலந்தைக்கூடம் வெங்கனூர் காவல் நிலையத்தின் கட்டுப்பாட்டின் கீழ் வருகிறது.

பொருளாதாரம் 
இலந்தைக்கூடம் கிராமத்தினைச் சார்ந்துள்ள மக்களின் முக்கிய ஆதாரமாக விவசாயம் உள்ளது. ஊர் ஏரி, பெரிய ஏரி மற்றும் பொன்னப்புதையன் ஏரி போன்ற சில பெரிய ஏரிகளின் உதவியுடன் கிட்டத்தட்ட 25 எக்டேர் நிலப்பரப்பில் விவசாயம் நடைபெறுகிறது.

விவசாயிகள் விவசாயக் கடன் மற்றும் பிற தனிநபர் கடன்களைப் பெறுவதற்காக இங்குச் செயல்படும் கூட்டுறவு வங்கியை மக்கள் அணுகுகின்றனர்.

கல்வி 
இந்தக் கிராமத்தில் ஒரு மேல்நிலைப் பள்ளி உள்ளது. அடிப்படை கல்வியினை இங்குப் பெற்ற மாணவர்கள் பட்டப்படிப்பை முடிப்பதற்காக திருச்சி, அரியலூர் மற்றும் தஞ்சை ஆகிய இடங்களுக்குச் செல்கின்றனர்.

மேற்கோள்கள் 

அரியலூர் மாவட்டத்திலுள்ள கிராமங்கள்
சியாமிய கருப்பு வெள்ளை மைனா

சியாமிய கருப்பு வெள்ளை மைனா (Siamese pied myna-கிராகுபிகா பிளவெரி) என்பது இசுடுர்னிடே குடும்பத்தைச் சேர்ந்த ஒரு மைனா சிற்றினம் ஆகும். இதன் இறகுகள் கருப்பு வெள்ளை நிறத்திலும், கழுத்து கருப்பு நிறப் பட்டையுடன் காணப்படும். இது மியான்மர் மற்றும் சீனா முதல் தாய்லாந்து, லாவோஸ் மற்றும் கம்போடியா வரை காணப்படுகிறது. இது முன்பு கருப்பு வெள்ளை மைனா துணையினமாகக் கருதப்பட்டது. இது இப்போது மூன்று இனங்களாகப் பிரிக்கப்பட்டுள்ளது. இது இந்தியக் கருப்பு வெள்ளை மைனா (கி. கான்ட்ரா) மற்றும் சாவகம் கருப்பு வெள்ளை மைனா (கி. ஜல்லா) சிற்றினங்களிலிருந்து இதன் நெற்றியில் காணப்படும் வெள்ளைக் கோடுகள் மூலம் வேறுபடுத்தி அறியலாம்.  மேலும் கி. காண்ட்ராவுடன் ஒப்பிடும்போது கண்ணைச் சுற்றியுள்ள சிறகுகளற்ற சிவப்பு-ஆரஞ்சு முகத் தோல், கி. ஜல்லாவுடன் ஒப்பிடும்போது மிகக் குறைவு.

மேற்கோள்கள் 

தென்கிழக்காசியப் பறவைகள்
தென் சீனப் பறவைகள்
மைனா
அமரகுந்தி

அமரகுந்தி (Amaragunthi) என்பது இந்தியாவின், தமிழ்நாட்டின், சேலம் மாவட்டம்,  தாரமங்கலம் வட்டத்தில் உள்ள ஒரு சிற்றூராகும்.

புவியியல் 
அமரகுந்தி மாவட்ட தலைமையகமான சேலத்தில் இருந்து மேற்கே 29 கி.மீ தொலைவிலும், தாரமங்கலத்திலிருந்து 9 கி.மீ. தொலைவிலும், மாநிலத் தலைநகரான சென்னையிலிருந்து 339 கி.மீ தொலைவிலும் அமைந்துள்ளது.

இதன் அருகில் பாணபுரம், தோசம்பட்டி, பெரியசோரகை, உ. மாரமங்கலம்,  நங்கவள்ளி. ஆகிய சிற்றூர்கள் உள்ளன. அமரகுந்திக்கு தெற்கே தாரமங்கலமும், வடக்கே மேச்சேரியும், கிழக்கே ஓமலூர் வட்டமும், மேற்கே கடையம்பட்டியும்  எல்லைகளாக உள்ளன.

போக்குவரத்து 
அமரகுந்திக்கு அருகிலுள்ள தொடருந்து நிலையங்களாக  தோலாசம்பட்டி, மேச்சேரி சாலை நிலையங்கள் உள்ளன.  23 கி.மீ தொலைவில்  சேலம் சந்திப்பு தொடருந்து நிலையம் உள்ளது.

மக்கள் வகைப்பாடு 
அமரகுந்தியின் உள்ளூர் மொழி தமிழ். அமரகுந்தி கிராமத்தில் 1567 வீடுகளும்,  6100 மக்களும் வசிக்கின்றனர். இதில் பெண்களின் எண்ணிக்கை 47.2% உள்ளது. கிராம மக்களின் கல்வியறிவு விகிதம் 60.0% ஆகவும், பெண்களின் கல்வியறிவு விகிதம் 24.2% ஆகவும் உள்ளது.

கோயில்கள் 
அமரகுந்தி சொக்கநாதர் கோயில்
அமரகுந்தி செல்லியம்மன் கோயில்
அமரகுந்தி வீர அனுமந்தராயர் கோயில்
அமரகுந்தி குத்தாளத்தம்மன் கோயில்

மேற்கோள்கள் 

Coordinates on Wikidata
சேலம் மாவட்டத்திலுள்ள கிராமங்கள்
பனங்கட்டிக்கொட்டு

பனங்கட்டிக்கொட்டு என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்கு அருகில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
புத்தாத்தான் மக்களவைத் தொகுதி

புத்தாத்தான் மக்களவைத் தொகுதி (மலாய்: Kawasan Persekutuan Putatan; ஆங்கிலம்: Putatan Federal Constituency; சீனம்: 必打丹国会议席) என்பது மலேசியா, சபா மாநிலத்தின் மேற்கு கரை பிரிவு, கோத்தா கினபாலு மாவட்டம்; பெனாம்பாங் மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (P173) ஆகும்.

புத்தாத்தான் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து புத்தாத்தான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

புத்தாத்தான் மாவட்டம்
புத்தாத்தான் மாவட்டம் என்பது சபா மாநிலம், மேற்கு கரை பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் புத்தாத்தான் நகரம். சபா, மேற்கு கரை பிரிவில் உள்ள ஏழு மாவட்டங்களில் புத்தாத்தான் மாவட்டமும் ஒன்றாகும்.

புத்தாத்தான் நகரம், கோத்தா கினபாலு பெருநகரப் பகுதியின் (Greater Kota Kinabalu) துணைக்கோள் நகரங்களில் ஒன்றாகும். புத்தாத்தான் நகருக்கு அருகாமையில் பெத்தகாஸ் (Petagas) எனும் மற்றும் ஒரு துணைக்கோள் நகரமும் உள்ளது.

புத்தாத்தான் நகரத்திற்குக் கிழக்கில் பெனாம்பாங் மாவட்டம்; தெற்கில் பாப்பார் மாவட்டம்; வடக்கில் கோத்தா கினபாலு மாவட்டம் ஆகிய மாவட்டங்கள் உள்ளன. இந்த மாவட்டங்களுக்கு நடுவில் புத்தாத்தான் நகரம் அமைந்துள்ளது. மேற்கில் தென் சீனக் கடல் உள்ளது.

புத்தாத்தான் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 
 புத்தாத்தான் 
 புத்தாத்தான் மாவட்டம் 
 பெரும் கோத்தா கினபாலு
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சபா நாடாளுமன்றத் தொகுதிகள்
பள்ளிமுனை

பள்ளிமுனை என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்குக் கிழக்கே சுமார் 3 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
வண்ணாமோட்டை

வண்ணாமோட்டை என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்குத் தென்கிழக்கே சுமார் 15 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
ஐசோபுரோப்பைல்மாலிக்கு அமிலம்

ஐசோபுரோப்பைல்மாலிக்கு அமிலம் (Isopropylmalic acid) என்பது C7H12O5 என்ற மூலக்கூற்று வாய்பாடைக் கொண்ட ஒரு கரிம வேதியியல் சேர்மமாகும். ஐசோபுரோப்பைல்மாலேட்டு என்ற பெயராலும் இச்சேர்மம் அறியப்படுகிறது. பக்கச்சங்கிலி அமினோ அமிலங்களில் ஒன்றான இலியூசின் அமிலத்தை தயாரிக்கும்போது இது ஓர் இடைநிலை வேதிப்பொருளாகத் தோன்றுகிறது. 2-ஐசோபுரோப்பைல்மாலேட்டு சிந்தேசு நொதியைப் பயன்படுத்தி ஆக்சோ ஐசோவலேரேட்டிலிருந்து ஒருங்கிணைக்கப்பட்டு 3-ஐசோபுரோப்பைல்மாலேட்டு டீயைதரனேசு நொதியால் ஐசோபுரோப்பைல்-3-ஆக்சோசக்சினேட்டாக மாற்றப்படுகிறது என்பது இவ்வினையாகும். ஐசோபுரோப்பைல்மாலிக்கு    அமிலத்தின் இரண்டு மாற்றியங்கள்  முக்கியமானவை. அவை 2- மற்றும் 3-ஐசோபுரோப்பைல் வழிப்பெறுதிகள். இவை ஐசோபுரோப்பைல்மாலேட்டு டீயைதரடேசு நொதியால் ஒன்றிலிருந்து மற்றொன்றாக மாற்றப்படுகின்றன.

மேற்கோள்கள்

ஐசோபுரோப்பைல் சேர்மங்கள்
ஆல்பா ஐதராக்சி அமிலங்கள்
டைகார்பாக்சிலிக் அமிலங்கள்
மருந்துகள்
ஒத்துழையாமை இயக்கம் (2024)

ஒத்துழையாமை இயக்கம் (Non-cooperation movement) இது ஒரே கருத்து இயக்கம் என்றும் அழைக்கப்படுகிறது,  2024 வங்காளதேச இட ஒதுக்கீட்டு சீர்திருத்த இயக்கத்தின் கட்டமைப்பிற்குள் தொடங்கப்பட்ட வங்களாதேச அரசாங்கத்திற்கு எதிரான போராட்டமாகும். இந்த இயக்கத்தின் ஒரே கோரிக்கை பிரதமர் சேக் அசீனா மற்றும் அவரது அமைச்சரவையிலுள்ளவர்கள் பதவி விலக வேண்டும் என்பதாகும்.   துவக்கத்தில் அரசுப் பணிகளில் இட ஒதுக்கீட்டை சீர்திருத்துவதற்கான இலக்குடன் ஆரம்பத்தில் வரையறுக்கப்பட்டிருந்தாலும், பல எதிர்ப்பாளர்களின் மரணத்திற்குப் பிறகு இந்த இயக்கமானது அரசாங்க எதிர்ப்பு எழுச்சியாக மாறியது. அரசாங்கத்தின் தவறான நிர்வாகம், பரவலான அரசாங்க அதிகாரிகளின் ஊழல், மனித உரிமை மீறல்கள், இறையாண்மைக்கு குந்தகம் ஏற்படல மற்றும் எதேச்சாதிகாரம் உள்ளிட்ட பல்வேறு சமூகப் பொருளாதார, அரசியல் பிரச்சினைகளால் இந்த இயக்கம் தூண்டப்பட்டது.

ஆகத்து 3, 2024 இல், பாகுபாடுகளுக்கு எதிரான மாணவர்கள் இயக்கத்தின் ஒருங்கிணைப்பாளர்கள் பதவி விலகுவதற்கான ஓர் அம்சக் கோரிக்கையை அறிவித்து, " விரிவான ஒத்துழையாமைக்கு "அழைப்பு விடுத்தனர்.   அடுத்த நாள், வன்முறை மோதல்கள் வெடித்தன, இதில் மாணவர்கள் உட்பட 97 பேர் கொல்லப்பட்டனர். ஆகத்து  5இல் அசீனாவை அதிகாரத்தில் இருந்து வெளியேற்றுவதற்கு ஒருங்கிணைப்பாளர்கள் டாக்காவில் நடைபயணம் மேற்கொள்ள அழைப்பு விடுத்தனர். அன்றைய தினம், போராட்டக்காரர்களின் பெரும் கூட்டம் தலைநகர் வழியாகச் சென்றது.  பிற்பகல் 2:30 மணிக்கு பிஎஸ்டி ( ஜிஎம்டி காலை 8:30 மணி), சேக் அசீனா பதவி விலகிவிட்டு , தனது சகோதரியுடன் இந்தியாவுக்குத் தப்பிச் சென்றார். இவர் வடகிழக்கு இந்திய மாநிலமான திரிபுராவின் தலைநகரான அகர்தலாவிற்குப் பாதுகாப்பாகச் சென்றார்.

பின்னணி 
2024 ஆம் ஆண்டு ஒதுக்கீடு சீர்திருத்த இயக்கத்தின் போது, பங்கேற்பாளர்கள், குறிப்பாக மாணவர்கள், காவல்துறை மற்றும் பிற பாதுகாப்புப் படைகளினால் எதிர்ப்பு, கைதுகள், ஏராளமான இறப்புகள்,  காயமடைதல் ஆகிய பாதிப்பிற்குள்ளாகினர். ஆரம்பகாலகட்ட ஒதுக்கீட்டு சீர்திருத்த இயக்கத்தின் ஆறு ஒருங்கிணைப்பாளர்களும் தடுத்து வைக்கப்பட்டு டாக்கா பெருநகர காவல்துறையின் துப்பறியும் கிளையினரால் போராட்டங்கள் பற்றிய முடிவை வலுக்கட்டாயமாக அறிவிக்கச் செய்யப்பட்டனர். இந்த நிகழ்வுகளும் எதேச்சதிகாரமும் அரசாங்கத்தின் மீது மக்களின் கோபத்தைத் தூண்டியது. ஆகஸ்ட் 3 ஆம் தேதி காலை, இயக்க ஒருங்கிணைப்பாளர்களில் ஒருவரான ஆசிப் மஹ்மூத், அரசாங்கத்திற்கு எதிராக " ஒத்துழையாமை இயக்கத்தை " தொடங்குவோம் என்று ஒரு முகநூல் பதிவில் கூறினார்:

மேற்கோள்கள் 

2024 இல் எதிர்ப்புப் போராட்டங்கள்
மகேசனா மக்களவைத் தொகுதி

மகேசனா மக்களவைத் தொகுதி (முன்பு, மெக்சானா மக்களவைத் தொகுதி)(ஆங்கிலம்:Mahesana Lok Sabha constituency; ) என்பது மேற்கு இந்தியாவில் குசராத்து மாநிலத்தில் உள்ள 26 இந்திய மக்களவை தொகுதிகளில் ஒன்றாகும். இது இந்தியாவின் தற்போதைய பிரதமர் நரேந்திர மோடியின் தாயகம் ஆகும். இந்தியாவின் தற்போதைய ஆளும் கட்சியான பாரதிய ஜனதா கட்சி வென்ற முதல் 2 இடங்களில் இதுவும் ஒன்றாகும். இரண்டு தேர்தல்களைத் தவிர்த்து, 1984 முதல் இந்தத் தொகுதி பாஜகவின் வசம் உள்ளது.

சட்டசபைத் தொகுதிகள் 
தற்போது, மகேசனா மக்களவைத் தொகுதி ஏழு சட்டமன்றத் தொகுதிகளைக் கொண்டுள்ளது. இவை:

மக்களவை உறுப்பினர்கள் 

^ இடைத்தேர்தல்

தேர்தல் முடிவுகள்

2024 

|percentage=59.86|change=5.92}}

மேலும் பார்க்கவும் 

 மகேசனா மாவட்டம்
 மக்களவைத் தொகுதிகளின் பட்டியல்
 மகேசனா சட்டமன்றத் தொகுதி

மேற்கோள்கள் 

மெக்சனா மாவட்டம்
குசராத்து மக்களவைத் தொகுதிகள்
தூர்தர்சி கட்சி

தூர்தர்சி கட்சி (ஆங்கிலம்: Doordarshi Party; இந்தி: दूरदर्शी; தூர் தர்சி கட்சி என்றும் எழுதப்பட்டது) இந்தியாவில் செயல்பட்ட ஓர் அரசியல் கட்சி ஆகும். இது குசராத்தில் அகமதாபாத்தில் 24 மார்ச் 1980 அன்று மதத் தலைவர் பாபா ஜெய் குருதேவால் சமூக சீர்திருத்தம் மற்றும் ஆன்மீக வளர்ச்சிக்காக நிறுவப்பட்டது. இக்கட்சி மக்களிடையே குறிப்பிடத்தக்க ஆதரவைப் பெறவில்லை என்பதால் 1997-இல் தேர்தல் அரசியலிலிருந்து விலகியது.

தூர்தர்சி கட்சியின் கொள்கை அறிக்கை 
தூர்தர்சி கட்சியானது கீழ்கண்ட பிரச்சனைகளைத் தீர்ப்பதற்கான உறுதிமொழிகளுடன் பிரச்சாரம் செய்தது:

 இந்திய அரசியலமைப்பு சீர்திருத்தம்
 சிறையில் உள்ள அப்பாவிகளை விடுவித்தல்
 படித்த ஒவ்வொரு இளைஞருக்கும் வேலைவாய்ப்பு
 ஆக்ட்ரோய் வரிகளை ரத்து செய்தல்
 விவசாயக் கடனைத் திருப்பிச் செலுத்துவதிலிருந்து விவசாயிகளுக்கு விலக்கு
 தேர்ந்தெடுக்கப்பட்ட அரசியல்வாதிகளை 60 வயதில் கட்டாய ஓய்வுடன் ஐந்தாண்டுகளுக்கு ஒரே பதவிக் காலத்திற்கு வரம்பிடுதல்
 நட்டத்தை ஏற்படுத்தும் தேசியமயமாக்கப்பட்ட தொழில்களின் விற்பனை
 கறுப்புப் பண ஒழிப்பு
 ஓய்வூதிய வயதை 60ஆகக் குறைத்து, அனைத்து ஓய்வூதிய நிதி உரிமையையும் உடனடியாகச் செலுத்துதல்
 தொழிற்சங்க அரசியலில் ஈடுபடுவதைத் தடை செய்தல்
 அனைவரும் ஏற்றுக்கொள்ளும் வரதட்சணை முறை அறிமுகம்
 அறிவுஜீவிகளுக்கு உரிய மரியாதை அளிக்கப்படும்.
 இந்தியக் கடனை அடைக்க வேண்டும்
 அனைத்து நாடுகளும் இந்தியாவை உச்சச் சக்தியாகக் கருத வேண்டும்.
 ஊழியர்கள் மற்றும் அதிகாரிகளின் மரியாதை மற்றும் கண்ணியம் மீட்டெடுக்கப்பட வேண்டும்.

அனைத்துக் கட்சி வேட்பாளர்களும் சைவ உணவு உண்பவர்களாக இருக்க வேண்டும்.

தேர்தல் முடிவுகள் 
தூர்தர்சி கட்சி மக்களவைக்கு மூன்று பொதுத் தேர்தல்களில் போட்டியிட்டது. ஆனால் இக்கட்சியின் சார்பில் போட்டியிட்ட எவரும் வெற்றிபெறவில்லை.

மேற்கோள்கள் 

1980இல் நிறுவப்பட்ட அரசியல் கட்சிகள்
இன்சாப் கட்சி

இன்சாப் கட்சி (Insaf Party-நீதிக்கட்சி), 1989-இல் சையத் சகாபுத்தீனால் நிறுவப்பட்ட ஒரு முசுலிம் அரசியல் கட்சியாகும். இது ஜனதா கட்சியிலிருந்துபிரிந்து, வி. பி. சிங் மற்றும் பாரதிய ஜனதா கட்சிக்கு இடையேயான கூட்டணிக்கு எதிர்ப்பு தெரிவிக்கும் வகையில் உருவாக்கப்பட்டது. 1990ல் வி. பி. சிங் அரசு கவிழ்ந்தபோது, இன்சாப் கட்சி கலைக்கப்பட்டது.

சையத் சகாபுதீன் பின்னர் கட்சிக்குப் புத்துயிர் அளித்தார். இருப்பினும் கட்சி மீண்டும் கலைக்கப்பட்டதாகத் தெரிகிறது.

மேற்கோள்கள் 

1989இல் நிறுவப்பட்ட அரசியல் கட்சிகள்
இந்தியாவில் செயல்படாத அரசியல் கட்சிகள்
பாதல் சர்கார்

பாதல் சர்க்கார் என்று அழைக்கப்படும் சுதீந்திர சிர்கார் (15 யூலை 1925-13 மே 2011), என்பவர் செல்வாக்கு மிக்க ஒரு  இந்திய நாடக ஆசிரியரும், நாடக இயக்குநரும் ஆவார். 1970 களில் நக்சலைட் இயக்கத்தின் எழுச்சியின்போது  ஸ்தாபனங்களுக்கு எதிரான நாடகங்களுக்கு மிகவும் பிரபலமானவர். இவர் ஐம்பதுக்கும் மேற்பட்ட நாடகங்களை எழுதியுள்ளார். அவற்றில் எவம் இந்திரஜித், பாசி கபார்,  சாரி ராட் ஆகியவை நன்கு அறியப்பட்ட இலக்கியப் படைப்புகளாகும். இவரது சமத்துவ மூன்றாம் அரங்கு  மூலம் தெரு நாடகம் மற்றும் சோதனை வங்க நாடகங்களில் முன்னோடி ஆவார். இவர் தனது ஆங்கன்மஞ்ச் (முற்ற மேடை) நிகழ்ச்சிகளுக்கு ஏராளமான நாடகங்களை எழுதினார். அதிகமாக மொழிபெயர்க்கப்பட்ட படைப்புகளைக் கொண்ட இந்திய நாடக ஆசிரியர்களில் ஒருவர் இவர் ஆவார். இவரது ஆரம்பகால நகைச்சுவை நாடகங்கள் பிரபலமாக இருந்தபோதிலும், இவரது  ஏவம் இந்திரஜித்  (மற்றும் இந்திரஜித்) இந்திய நாடக அரங்கில்  மைல்கல் நாடகமாக மாறியது. 1960 களில்  முக்கிய நாடக ஆசிரியராக இவரது எழுச்சியானது வங்காள மொழியில்   இந்திய நவீன நாடகம்  எழுந்த காலமாக கருதப்படுகிறது. அதே போல் விஜய் தெண்டுல்கர் மராத்தியிலும், மோகன் ராகேஷ் இந்தியிலும்,  கிரீஷ் கர்னாட் கன்னடத்திலும் செய்தனர்.

இவருக்கு 1972 இல்  பத்மசிறீ விருதும், 1968 இல், சங்கீத நாடக அகாதமி விருதும் வழங்கபட்டன. நாடகக் கலைக்கு இந்திய அரசால்  வழங்கப்படும் கௌரவமான சங்கீத நாடக அகாதமி கூட்டாளர் 1997 இல், இவருக்கு வழங்கப்பட்டது.

மேற்கோள்கள் 

சங்கீத நாடக அகாதமி விருது பெற்றவர்கள்
வங்காள எழுத்தாளர்கள்
கொல்கத்தா எழுத்தாளர்கள்
2011 இறப்புகள்
1925 பிறப்புகள்
ராஜ்கோட் மக்களவைத் தொகுதி

ராஜ்கோட் மக்களவைத் தொகுதி (ஆங்கிலம்: Rajkot Lok Sabha constituency; ) என்பது மேற்கு இந்தியாவில் குசராத்து மாநிலத்தில் உள்ள 26 மக்களவைத்  தொகுதிகளில் ஒன்றாகும்.

சட்டசபை தொகுதிகள் 
தற்போது, ராஜ்கோட் மக்களவைத் தொகுதியில் ஏழு சட்டமன்றத் தொகுதிகள் உள்ளன. இவை:

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 
 ராஜ்கோட் மாவட்டம்
 மக்களவை தொகுதிகளின் பட்டியல்

மேற்கோள்கள்

ராஜ்கோட் மாவட்டம்
குசராத்து மக்களவைத் தொகுதிகள்
சாவகம் கருப்பு வெள்ளை மைனா

சாவகம் கருப்பு வெள்ளை மைனா (Javan pied myna; கிராகுபிகா ஜல்லாக்) என்பது இசுடர்னிடே குடும்பத்தைச் சேர்ந்த ஒரு கருப்பு வெள்ளை வகை மைனா சிற்றினம் ஆகும். இதன் இந்தோனேசியப் பெயர் ஜலக் சுரென்.

விளக்கம் 
சாவகம் கருப்பு வெள்ளை மைனாவின் இறகுகள் கருப்பு மற்றும் வெள்ளை நிறத்திலும் கழுத்து கருமை நிறத்திலும் காணப்படும். இது சாவகம் மற்றும் பாலி தீவில் பெரும்பகுதியில் காணப்பட்டது. ஆனால் 2010களின் நடுப்பகுதியில் இங்கிருந்து அழிக்கப்பட்டிருக்கலாம் எனவும் முன்னதாகத் தெற்கு சுமாத்திராவில் 1990களில் அழிக்கப்பட்டதாக அறியப்படுகிறது. சட்டவிரோத வனவிலங்கு வர்த்தகம் மற்றும் விவசாய நிலங்களில் அதிகப் பூச்சிக்கொல்லி பயன்பாடு காரணமாக, இது இப்போது காடுகளில் அழிந்துவிடும் என்று அஞ்சப்படுகிறது.

வகைப்பாட்டியல் 
சாவகம் கருப்பு வெள்ளை மைனா முன்பு கறுப்பு வெள்ளை மைனாவின் துணையினமாகக் கருதப்பட்டது. இது இப்போது மூன்று சிற்றினங்களாகப் பிரிக்கப்பட்டுள்ளது. இதன் அலகின் தளத்தில் சிவப்பு-ஆரஞ்சு நிறம் இல்லாததாலும், கண்களைச் சுற்றிச் சிவப்பு-ஆரஞ்சுப் புறத் தோல் திட்டாலும் மற்ற சிற்றினங்களிலிருந்து வேறுபடுத்திக் காணப்படுகின்றது. கொல்லைப்படுத்தப்பட்ட சியாமிய கருப்பு வெள்ளை மைனா (கி. புளோரி) சாத்தியமான கலப்பினத்தால் இது அச்சுறுத்தப்படுகிறது. பாலி பறவைப் பூங்காவில் உள்ள இத்தகைய மக்கள்தொகையில் இனப்பெருக்கம் செய்ய மரபணு ரீதியாகத் தூய கொல்லைப்படுத்தப்பட்ட பறவைகளைப் பாதுகாப்பதும், இறுதியில் சிற்றினத்தை மீண்டும் அறிமுகப்படுத்துவதும் அவசியம்.

மேற்கோள்கள் 

இந்தோனேசியப் பறவைகள்
மைனா
பியூட்டைல் நைட்ரைட்டு

பியூட்டைல் நைட்ரைட்டு (Butyl nitrite) என்பது C4H9NO2 என்ற மூலக்கூற்று வாய்பாடைக் கொண்ட ஒரு கரிமச் சேர்மமாகும். CH3(CH2)3ONO என்ற அமைப்பு வாய்பாட்டாலும் இதை அடையாளப்படுத்தலாம். இது என்-பியூட்டனாலில் இருந்து தயாரிக்கப்படும் ஓர் ஆல்கைல் நைட்ரைட்டு ஆகும். இரத்தக்குழாய் விரிவாக்கியாக இது பயன்படுத்தப்படுகிறது. 1-பியூட்டைல் நைட்ரைட்டு, என்-பியூட்டைல் நைட்ரைட்டு மற்றும் நைட்ரசு அமிலம் பியூட்டைல் எசுத்தர் ஆகியவை இச்சேர்மத்தைக் குறிக்கும் ஒத்த சொற்கள் ஆகும்.

தயாரிப்பு
என்-பியூட்டனாலுடன் தளத்தில் தயாரிக்கப்படும் நைட்ரசு அமிலத்தைச் சேர்த்து சூடுபடுத்தினால் பியூட்டைல் நைட்ரைட்டு உருவாகும்.

பயன்கள்
பரவசத்தைத் தூண்டும் உள்ளிழுக்கும் மருந்தாக பியூட்டைல் நைட்ரைட்டு இரத்தக்குழாய் விரிவாக்கியாகப் பயன்படுத்தப்படுகிறது. லாசு ஏஞ்சல்சு நகரத்தில் ஒரு பட்டதாரி மாணவரான கிளிஃபோர்ட் ஆசிங்கு என்பவரால் ஆல்கைல் நைட்ரைட்டின் வேகமாக செயல்படும் ஒத்த சேர்மமாக இது உருவாக்கப்பட்டது. ரசு, லாக்கர் ரூம் மற்றும் போல்ட் ஆகியவை இந்த உள்ளிழுக்கும் மருந்தின் வணிகப் பெயர்களில்  அடங்கும். தூய்மையாக்கி, நீரிய தூபம் அல்லது அறை நறுமணமூட்டி என்ற பெயர்களில் சந்தைப்படுத்தப்படுகிறது. இதன் பரவச விளைவுக்காகவும் உடலுறவின் போது மென்மையாக தசைகளை தளர்த்தவும் பயன்படுகிறது.

இதையும் காண்க
மூவிணைய-பியூட்டைல் நைத்திரைட்டு

மேற்கோள்கள்

ஆல்க்கைல் நைட்ரைட்டுகள்
மாற்று மருந்துகள்
பியூட்டைல் எசுத்தர்கள்
பெனாம்பாங் மக்களவைத் தொகுதி

பெனாம்பாங் மக்களவைத் தொகுதி (மலாய்: Kawasan Persekutuan Penampang; ஆங்கிலம்: Penampang Federal Constituency; சீனம்: 联邦选区的横截面) என்பது மலேசியா, சபா மாநிலத்தின் மேற்கு கரை பிரிவு, கோத்தா கினபாலு மாவட்டம்; பெனாம்பாங் மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (P174) ஆகும்.

பெனாம்பாங் மக்களவைத் தொகுதி 1966-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து பெனாம்பாங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

பெனாம்பாங் மாவட்டம்
பெனாம்பாங் மாவட்டம் என்பது சபா மாநிலம், மேற்கு கரை பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் பெனாம்பாங் நகரம். சபா, மேற்கு கரை பிரிவில் உள்ள ஏழு மாவட்டங்களில் பெனாம்பாங் மாவட்டமும் ஒன்றாகும்.

1978-இல் பெனாம்பாங் மாவட்ட மன்றம் உருவாவதற்கு முன்பு, ஜெசல்டன் கிராமப்புற மாவட்ட மன்றம் (Jesselton Rural District Council) என அறியப்பட்டது. அந்த ஜெசல்டன் கிராமப்புற மாவட்ட மன்றம்; அப்போதைய பெனாம்பாங் துணை மாவட்டத்தில் இருந்த புத்தாத்தான், லோக் காவி, டெலிபோக் நகரம், கம்போங் லிக்காசு, தாமான் போ சாங், தாமான் இசுடீபன் வரையிலான பகுதிகளை உள்ளடக்கி இருந்தது.

பாரம்பரிய வேளாண் நடவடிக்கை

வரலாற்று அடிப்படையில், பெனாம்பாங்கின் முதன்மைப் பொருளாதார நடவடிக்கை நெல் வேளாண்மை மற்றும் பிற வேளாண் செயல்பாடுகள் ஆகும். அண்மைய ஆண்டுகளில், பொருளாதார உயர்வு காணப்படுகிறது. இந்த மாவட்டம் கோத்தா கினபாலுவிற்கு அருகில் இருப்பதால், பொருளாதாரத்தின் இரண்டாம் மற்றும் மூன்றாம் நிலைகளில் விரைவான வளர்ச்சியைக் காண்கிறது.

இருப்பினும், பாரம்பரிய வேளாண் நடவடிக்கைகளில் பெரும் சரிவு ஏற்பட்டு வருகிறது. பாரம்பரியமாக ஈர நெல் சாகுபடிக்கு பயன்படுத்தப்படும் நிலங்களை விற்பனை செய்வதற்குத் தடை செய்யப்பட்ட போதிலும், வணிக மற்றும் தொழில்துறை நோக்கங்களுக்காக அதிகளவில் அந்த நிலங்கள் மறைமுகமாக விற்கப் படுகின்றன.

பெனாம்பாங் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 
 பெனாம்பாங் 
 பெனாம்பாங் மாவட்டம் 
 மேற்கு கரை பிரிவு
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சபா நாடாளுமன்றத் தொகுதிகள்
ஏ. எஸ். எம். அப்துர் ரப்

ஏ. எஸ். எம். அப்துர் ரப் (A. S. M. Abdur Rab) (பிறப்பு 1945) வங்காளதேச அரசியல்வாதி ஆவார். இவர் ஜாதியா சமாஜ்தாந்த்ரிக் தளத்தின் நிறுவனரும் பொதுச்செயலாளரும் ஆவார். 1985 ஆம் ஆண்டில், ரப் மற்றும் அவரது ஆதரவாளர்கள் கட்சியை விட்டு வெளியேறி, ஜே. எஸ். டி (ரப்) என்று அழைக்கப்படும் ஜாதியா சமாஜ்தாந்த்ரிக் தள்-ஜே. எஸ், என்ற புதிய கட்சியை உருவாக்கினர். ஷேக் ஹசீனாவின் முதல் அமைச்சரவையில் போது லட்சுமிபூர்-4 இலிருந்து வங்காளதேச நாடாளுமன்றத்தின் உறுப்பினராகவும், கப்பல் போக்குவரத்து அமைச்சராகவும், பின்னர் மீன்வளம் மற்றும் கால்நடை அமைச்சராகவும் பணியாற்றினார்.

தொடக்க கால வாழ்க்கை. 
ரப் 1945 இல் பிறந்தார். 1969 முதல் 1970 வரை கிழக்கு பாகிஸ்தான் சத்ரா லீக் என்ற மாணவர் அரசியல் அமைப்பின் பொதுச் செயலாளராக இருந்தார். 1969 ஆம் ஆண்டு கிழக்கு பாகிஸ்தானில் நடந்த பொதுமக்கள் கிளர்ச்சியின் தலைவராக இருந்தார். டாக்கா பல்கலைக்கழக மத்திய மாணவர் சங்கத்தின் துணைத் தலைவராக 1971 மார்ச் 2 அன்று வங்காளதேசத்தின் கொடியை ஏற்றிய முதல் நபர் இவர் ஆவார்.

தொழில் வாழ்க்கை 
வங்காளதேசத்தின் விடுதலைப் போராட்டத்தை ஏற்பாடு செய்தவர்களில் இவரும் ஒருவர். சத்ரா லீக் தலைவர் நூர் ஆலம் சித்திக், அப்துல் குட்டஸ், ஏ. எஸ். எம் அப்துர் ரப் மற்றும் ஷாஜகான் சிராஜ் ஆகியோரின் தலைமையில், சுதந்திர வங்கதேசத்தின் கொடி 1971 மார்ச் 2 அன்று டாக்கா பல்கலைக்கழகத்தில் ஏற்றப்பட்டது. சுதந்திர பங்களாதேஷின் கொடி முதலில் ஏ. எஸ். எம் அப்துர் ரப் அவர்களால் திறந்து வைக்கப்பட்டது. டாக்கா பல்கலைக்கழகத்தின் வரலாற்றுச் சிறப்புமிக்க போட்-தாலாவில், ஏ. எஸ். எம் அப்துர் ரப் பங்களாதேஷின் கொடியை ஷேக் முஜிபுர் ரஹ்மானிடம் ஒப்படைத்தார். பங்களாதேஷ் சுதந்திரம் பெற்ற பிறகு, ரப் இடதுசாரி ஜாதியா சமாஜ்தாந்த்ரிக் தளம் (தேசிய சோசலிஸ்ட் கட்சி) என்ற கட்சியை உருவாக்கினார். இவர் செராஜுல் ஆலம் கான் மற்றும் ஷாஜகான் சிராஜ் ஆகியோருடன் சேர்ந்து ஷேக் முஜிபுர் ரஹ்மான் தலைமையிலான அரசாங்கத்திற்கு எதிராக ஒரு நிலைப்பாட்டை எடுத்தார். 1974 மார்ச் 17 அன்று ராம்னாவில் உள்ள உள்துறை அமைச்சரின் இல்லத்தை நோக்கிய பேரணிக்கு இவர் தலைமை தாங்கினார், அப்போது ஜாதியா ரக்கி பாஹினி கூட்டத்தின் மீது துப்பாக்கிச் சூடு நடத்தினார். ராப் 1974 ராம்னா படுகொலையிலிருந்து தப்பிப்பிழைத்தவர். 1975 நவம்பரில் நடந்த ஆட்சி கவிழ்ப்பில் ஜாதியா சமாஜ்தாந்த்ரிக் தளம் ஈடுபட்டதால், ஆட்சியைப் பிடித்த பின்னர் அதிபர் அபு சதாத் முகமது சயீம் எம். ஏ. ஜலீல் மற்றும் ரப் ஆகியோரை விடுவித்தார்.

ரப் 1988-ஆம் ஆண்டில் எதிர்க்கட்சித் தலைவரானார், மேலும் 1996 முதல் 2001 வரை ஷேக் ஹசீனாவின் அமைச்சரவையில் கப்பல் துறை அமைச்சராகவும் பின்னர் மீன்வளம் மற்றும் கால்நடைத்துறை அமைச்சராகவும் பணியாற்றினார்.

மேற்கோள்கள் 

வாழும் நபர்கள்
1945 பிறப்புகள்
ஐதராக்சி நாப்தாயிக்கு அமிலம்

ஐதராக்சி நாப்தாயிக்கு அமிலம் (Hydroxynaphthoic acid) என்பது C11H8O3 என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். இதே மூலக்கூற்று வாய்பாட்டால் விவரிக்கப்படும் பின்வரும் பல்வேறு மாற்றியங்களில் ஏதாவது ஒரு சேர்மத்தைக் இது குறிக்கும்.

மேற்கோள்கள்

2-நாப்தால்கள்
நாப்தாயிக் அமிலங்கள்
ஐதராக்சி அமிலங்கள்
இருநிக்கோட்டினிக்கு அமிலம்

இருநிக்கோட்டினிக்கு அமிலம் (Dinicotinic acid) என்பது C7H5NO4 என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். பிரிடின்-3,5-இருகார்பாக்சிலிக்கு அமிலம் என்ற பெயராலும் இந்த பல்லினவளையக் கரிமச் சேர்மம் அறியப்படுகிறது. குறிப்பாக இச்சேர்மம் ஒரு பல்லின அரோமாட்டிக்கு சேர்மம் என்று வகைப்படுத்தப்படுகிறது. அறியப்பட்டுள்ள பல்வேறு  பிரிடின் இருகார்பாக்சிலிக்கு அமிலங்களில் இதுவும் ஒன்றாகும். பிரிடின் வளையத்தின் 3,5 ஆம் நிலைகளில் கார்பாக்சி குழு இணைந்திருப்பது இதன் கட்டமைப்பாகும்.

தயாரிப்பு
பிரிடீன்-2,3,5,6-டெட்ராகார்பாக்சிலிக்கு அமிலம் அல்லது பிரிடின்-2,3,5-முக்கார்பாக்சிலிக்கு அமிலம் எனப்படும் கார்போயிருநிக்கோட்டினிக் அமிலத்தை சூடுபடுத்தினால் இருநிக்கோட்டினிக்கு அமிலம் 
உருவாகும்.

பண்புகள்
இருநிக்கோட்டினிக்கு அமிலம் நீர் மற்றும் ஈதரில் குறைவாக கரையக்கூடியதாகும். இதன் உருகுநிலையான 323 பாகை செல்சியசு என்பது பிரிடின்யிருகார்பாக்சிலிக்க்கு அமிலங்களில் ஓர் அதிமான உருகுநிலையாக உள்ளது. சூடாக்கும்போது, ​​இது கார்பாக்சில் நீக்கமடைந்து நிக்கோட்டினிக்கு அமிலமாகச் சிதைகிறது:

மேற்கோள்கள்

பிரிடின்கள்
டைகார்பாக்சிலிக் அமிலங்கள்
அரோமாட்டிக் அமிலங்கள்
சிப்ரினசு யுன்னானென்சிசு

''சிப்ரினசு யுன்னானென்சிசு'' (Cyprinus yunnanensis) என்பது சீனாவின் யுன்னானில் மாகாணத்தில் கிலு ஏரியில் காணப்படும் சிப்ரினசு பேரினத்தினைச் சார்ந்த சிப்ரினிடே குடும்ப மீன் சிற்றினமாகும். இது மிக அருகிய இனமாகும். இப்பகுதிகளில் ஏரிகளில் காணப்படுவதாக ஆய்வுகள் தெரிவித்த போதிலும், இது குறித்த செய்திகள் 1970க்குப் பின்னர் காணப்படவில்லை. மேலும் இது அழிந்திருக்கலாம் எனவும் கருதப்படுகிறது. இச்சிற்றினம் சுமார் 20 செ.மீ. (8 அங்குலம்) நீளம் வரை வளரக்கூடியது.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
கெண்டை மீன்கள்
சீன உயிரினங்கள்
சிப்ரினசு அக்குடிடார்சாலிசு

சிப்ரினசு அக்குடிடார்சாலிசு (Cyprinus acutidorsalis) என்பது சீனாவில் நன்னீரில் காணப்படும் சிப்ரினசு பேரினத்தினைச் சார்ந்த ஒரு சிற்றினமாகும். 

சி. அக்குடிடார்சாலிசு சுமார் 27 செ.மீ. உடல் நீளமும் 500 கிராம் எடை வரை வளரக்கூடியது.

மேற்கோள்கள் 

சீன உயிரினங்கள்
கெண்டை மீன்கள்
சரக்கி ஏரி

சரக்கி ஏரி (Sarakki lake) என்பது இந்தியாவின் கருநாடக மாநிலத்தின் பெங்களூரு தெற்குப் பகுதியில், ஜே. பி. நகரின் புறநகர்ப் பகுதியில் உள்ள ஓர் ஏரியாகும். இது பெங்களூரில் உள்ள மிகப்பெரிய ஏரிகளில் ஒன்றாகும். இந்த ஏரி புட்டெனகள்ளி பிரதான சாலையில் அமைந்துள்ளது. சரக்கி என்பது "ஆயிரம் பறவைகள்" என்று மொழிபெயர்க்கப்பட்ட சாவிரா கக்கி என்ற கன்னட மொழி சொற்களின் இணைப்பாகும்.

இந்த ஏரி முன்பு 84 ஏக்கர் (34 ஏக்கர்) பரப்பளவைக் கொண்டிருந்தது. இதில் 14 எக்டேர் 2013ஆம் ஆண்டு நிலவரப்படி தனியார் கட்டட நிறுவனத்தினர் மற்றும் பிற நிறுவனங்களால் ஆக்கிரமிக்கப்பட்டது. பெங்களூர் தெற்கு வட்டாட்சியர் நடத்திய கணக்கெடுப்பின்படி, ஏரிப் பகுதியில் 135 ஆக்கிரமிப்புகள் நிகழ்ந்துள்ளன. இதைத் தொடர்ந்து கருநாடக உயர் நீதிமன்றம், நீர் உரிமைக்கான மக்கள் பிரச்சாரம் தாக்கல் செய்த வழக்கில், ஆக்கிரமிக்கப்பட்ட பகுதியை அகற்ற ஆகத்து 2014-இல் உத்தரவிட்டது. ஆக்கிரமிப்பாளர்களுக்குக் கடிதம் அனுப்பிய பின்னர் ஏப்ரல் 2015-இல் 10 நாள் வெளியேற்ற நடவடிக்கை தொடங்கியது. மீட்டெடுக்கப்பட்ட நிலம் ₹2,000 கோடி (240  அமெரிக்க டாலர்) என மதிப்பிடப்பட்டுள்ளது.

2012ஆம் ஆண்டில், ஏரியைப் புதுப்பிப்பதற்கான முயற்சிகளை மேற்கொள்ள சரக்கி ஏரி மேம்பாட்டு அறக்கட்டளை உருவாக்கப்பட்டது.

மேற்கோள்கள்

மேலும் காண்க 

 பெங்களூரில் உள்ள ஏரிகள்

Coordinates on Wikidata
கர்நாடக ஏரிகள்
கோட்டை ஜலகண்டேசுவர் கோவில்

கோட்டை ஜலகண்டேசுவர் கோவில் (Kote Jalakantheshwara temple) என்பது இந்தியாவில் கருநாடக மாநிலத்தில் பெங்களூரில் உள்ள கலாசிபாளையம் பேருந்து நிலையத்திற்கு அருகில் அமைந்துள்ள இந்து கடவுளான சிவனுக்கு அர்ப்பணிக்கப்பட்ட கோவிலாகும். இந்தக் கோயில் சோழர் காலத்தைச் சேர்ந்தது. இக்கோவில் கெம்பெ கவுடாவினால் புதுப்பிக்கப்பட்டது. இந்தக் கோவிலின் தனித்துவமான அம்சம் என்னவென்றால், இது ஜலகண்டேசுவரா, பார்வதி மற்றும் கைலாசநாதர் ஆகியோருக்கு அர்ப்பணிக்கப்பட்ட மூன்று கருவறைகளைக் கொண்டுள்ளது.

மேற்கோள்கள் 

கர்நாடகாவில் உள்ள சிவன் கோயில்கள்
பெங்களூரில் உள்ள இந்துக் கோயில்கள்
எம தர்மராஜா கோவில்

எம தர்மராஜா கோயில் (Yama Dharmaraja Temple) என்பது இந்தியாவில் தமிழ்நாட்டின் தஞ்சாவூர் மாவட்டத்தில் திருச்சிற்றம்பலத்தில் அமைந்துள்ள ஓர் இந்துக் கோவிலாகும். மரணத்தின் கடவுளான எமனுக்கு அர்ப்பணிக்கப்பட்ட சில கோயில்களில் இந்தக் கோவிலும் ஒன்றாகும்.

ஆலயங்கள் 
இறப்பின் இந்து கடவுளான எமன் இக்கோவிலின் முதன்மையானத் தெய்வம் ஆவார். வீரனார், இராக்காச்சி, முத்துமணி, கருப்புசாமி, கொம்புக்காரன் மற்றும் வடுவாச்சி ஆகிய கடவுளுருக்கான பீடங்களும் உள்ளன. சித்ரகுப்தர், பாம்பட்டி சித்தர், அய்யனார் மற்றும் இவரது மனைவிகள் பூர்ணா மற்றும் புஷ்கலா ஆகியோரின் சிலைகளும் உள்ளன.

வரலாறு
இந்து புராணங்களின்படி, அன்பின் கடவுளான காமதேவன் சிவனின் கோபத்தைத் தூண்டிவிட்டதால் எரித்துக் கொல்லப்பட்டார். பேராவூரணிக்கு அருகிலுள்ள புராதனவனேசுவரர் கோவிலில் இந்தச் சம்பவம் நடந்ததாகக் கூறப்படுகிறது. இருப்பினும் எமனின் வேண்டுகோளின் பேரில், காமதேவன் உயிர்பெற்றார். இவர் உயிர் பெற்ற இடத்தில் எம தர்மராஜா கோயில் கட்டப்பட்டதாக நம்பப்படுகிறது.

நீண்ட வாழ்நாள் வேண்டியும், மரண பயம் நீங்கவும், திருமணத் தடை அகலவும் ஏராளமான பக்தர்கள் இங்கு வந்து வழிபட்டு செல்கின்றனர். ஆலயத்தில் ஆண்டுதோறும் ஆடி மாதம் திருவிழா நடைபெறுகிறது. சனிக்கிழமைகளில் எமகண்ட நேரத்தில் வழிபாடு எமனை வழிபடுவது சிறப்பான பலனைத் தரும் என்பது இவர்களது நம்பிக்கை.

மேற்கோள்கள் 
 
தஞ்சாவூர் மாவட்டத்திலுள்ள இந்துக் கோயில்கள்
பஞ்சமகால் மக்களவைத் தொகுதி

பஞ்சமகால் மக்களவைத் தொகுதி (Panchmahal Lok Sabha constituency) என்பது மேற்கு இந்தியாவில் குசராத்து மாநிலத்தில் உள்ள இந்திய நாடாளுமன்றத்தின் 26 மக்களவைத் தொகுதிகளில் ஒன்றாகும். 2008ஆம் ஆண்டில் நாடாளுமன்றத் தொகுதிகளின் எல்லை நிர்ணயம் செயல்படுத்தப்பட்டதன் ஒரு பகுதியாக இந்தத் தொகுதி உருவாக்கப்பட்டது. இந்தத் தொகுதியில் முதன்முதலில் 2009-இல் தேர்தல்கள் நடத்தப்பட்டது. இதன் முதல் நாடாளுமன்ற மக்களவை உறுப்பினர் பாரதிய ஜனதா கட்சியின் பிரபாத்சின் பிரதாப்சின் சவுகான் ஆவார். 2024ஆண்டில் நடைபெற்ற சமீபத்திய தேர்தலில் ராஜ்பால் சிங் மகேந்திரசின் ஜாதவ் இந்தத் தொகுதியின் மக்களவை உறுப்பினராகத் தேர்ந்தெடுக்கப்பட்டுள்ளார். இவரும் பாஜகவினைச் சார்ந்தவர்.

சட்டமன்றத் தொகுதிகள் 
2014ஆம் ஆண்டு நிலவரப்படி, பஞ்சமகால் மக்களவைத் தொகுதியில் ஏழு சட்டமன்றத் தொகுதிகள் உள்ளன. இவை:

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 பஞ்ச்மகால் மாவட்டம்
 மக்களவை தொகுதிகளின் பட்டியல்

மேற்கோள்கள் 

பஞ்சமகால் மாவட்டம்
குசராத்து மக்களவைத் தொகுதிகள்
திருச்சித்தூர் பாறை

திருச்சித்தூர் பாறை (Thirichittoor Rock) அல்லது திருச்சித்தா பாறை என்பது இந்தியாவில் கேரளாவில் திருவனந்தபுரம் அருகில் நெடுமங்காட்டிற்கு வடக்கே மூன்று கிலோமீட்டர் தொலைவில் அமைந்துள்ள ஒரு பெரிய பாறை ஆகும்.

சேது பந்தனுக்குப் பிறகு அனுமன் பாறையைத் திருப்பிக் கொடுத்ததாக இராமாயணத்தில் எழுதப்பட்டுள்ளது. மலையாள மொழியில் "திரிச்சிட்டா" என்றால் திரும்புதல் அல்லது திருப்பிக் கொடுத்தல் என்று பொருள்

இந்தப் பாறை ஒரு சுற்றுலாத் தலமாகும். இப்பாறை மீது ஏறுபவர்கள் நெடுமங்காடு நகரம் மற்றும் திருவனந்தபுரம் நகரத்தின் காட்சிகளைக் காணமுடியும். மேலும் பாறையின் மேல் கட்டப்பட்ட இரண்டு கோயில்களைப் பார்வையிடலாம். இந்தக் கோயில்கள் அனுமன், சிவன் மற்றும் விஷ்ணு ஆகிய கடவுளர்களுக்கு அர்ப்பணிக்கப்பட்டவை. அனுமன் கோவில் பாறையின் உச்சியில் அமைந்துள்ளது. திருவிதாங்கூர் தேவசுதானம் வாரியத்தின் கீழ் உள்ள மற்றொரு கோவில் மலையின் அடிவாரத்தில் உள்ளது. 

கோவில் திறந்திருக்கும் நேரம்: காலை 6:00 மணி முதல் காலை 9:00 மணி வரை மற்றும் மாலை 5.30 மணி முதல் இரவு 8:00 மணி வரை.

அணுகல்: திருவனந்தபுரம் பன்னாட்டு வானூர்தி நிலையத்திலிருந்து 23 கிலோமீட்டர் தொலைவிலும், தம்பனூர் தொடருந்து நிலையம் மற்றும் பேருந்து நிலையத்திலிருந்து சுமார் 20 கிலோமீட்டர் தொலைவிலும் உள்ளது. 

திருச்சித்தூர் சந்திப்பில் இறங்கி சுமார் 30 நிமிடங்கள் நடந்து சென்று கோவிலை அடையலாம்.

மேற்கோள்கள்

வெளி இணைப்புகள் 
 திருவனந்தபுரம் மாவட்டத்தின் அதிகாரப்பூர்வ தளம்
 http://www.nedumangad.net/?template=Tourism 
திருவனந்தபுரம் மாவட்டத்திலுள்ள சுற்றுலாத் தலங்கள்
Coordinates on Wikidata
பெரோசீன்கார்பாக்சிலிக்கு அமிலம்

பெரோசீன்கார்பாக்சிலிக்கு அமிலம் (Ferrocenecarboxylic acid) என்பது C11H10FeO2 என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். (C5H5)Fe(C5H4CO2H) என்ற அமைப்பு வாய்பாட்டாலும் இதை அடையாளப்படுத்தலாம். கரிம இரும்பு சேர்மமான இது பெரோசீனின் எளிய கார்பாக்சிலிக்கு அமில வழிப்பெறுதியாகக் கருதப்படுகிறது. பெரோசீனிலிருந்து இரண்டு படிநிலைகளில் இதைத் தயாரிக்கலாம். பெரோசீனுடன் 2-குளோரோபென்சாயில் குளோரைடைச் சேர்த்து அசைலேற்றம் செய்து தொடர்ந்து நீராற்பகுப்பு வினைக்கு உட்படுத்தினால் பெரோசீன்கார்பாக்சிலிக்கு அமிலம் உருவாகும்.

வினைகள்
பெரோசீன்கார்பாக்சிலிக்கு அமிலத்தின் காரகாடித்தன்மை எண் (pKa) மதிப்பு 7.8 ஆகும். பெரோசீனியம் நேர்மின் அயனிக்கு ஆக்சிசனேற்றம் செய்யும்போது அமிலத்தன்மை ஆயிரம் மடங்குக்கும் மேலாக pH 4.54 ஆக அதிகரிக்கிறது.

தயோனைல் குளோரைடுடன் பெரோசீன்கார்பாக்சிலிக்கு அமிலத்தைச் சேர்த்து சூடுபடுத்தினால் ([(C5H5)Fe(C5H4CO)]2O) என்ற வாய்பாட்டைக் கொண்ட கார்பாக்சிலிக்கு அமில நீரிலி உருவாகிறது.

பயன்
பெரோசீன்கார்பாக்சிலிக்கு அமிலத்தின் வழிப்பெறுதிகள் சில ஆக்சிசனேற்ற ஒடுக்க மூலக்கூற்று கருவிகளிலும், சில ஆக்சிசனேற்ற ஒடுக்க மேற்பூச்சுகளிலும் உட்கூறுகளாக உள்ளன.

தொடர்புடைய சேர்மம்
1,1'-பெரோசினிருகார்பாக்சிலிக் அமிலம்

மேற்கோள்கள்

பெரோசீன்கள்
அரோமாட்டிக் அமிலங்கள்
சமாரியம் டெட்ராபோரைடு

சமாரியம் டெட்ராபோரைடு (Samarium tetraboride) என்பது SmB4 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியமும் போரானும் சேர்ந்து கருப்பு நிறப் படிகங்களாக இந்த இருமச் சேர்மம் உருவாகிறது.

தயாரிப்பு
2400 பாகை செல்சியசு வெப்பநிலையில் சமாரியம் மற்றும் போரான் தனிமங்கள் நேரடியாக வினையில் ஈடுபட்டு சமாரியம் டெட்ராபோரைடு உருவாகிறது. 
Sm + 4B → SmB4

பண்புகள்
சமாரியம் டெட்ராபோரைடு செஞ்சாய்சதுரப் படிகத் திட்டத்தில் படிகங்களாக உருவாகிறது. P4/mbm என்ற இடக்குழுவில் a = 0.7174 நானோமீட்டர், c = 0.40696 நானோமீட்டர், Z = 4, என்ற அணிக்கோவை அளவுருக்களுடன் தோரியம் டெட்ராபோரைடு படிக அமைப்பையும் கொண்டுள்ளது.

திண்மநிலை மற்றும் திரவநிலை ஒன்றாகச் சேர்ந்து இரண்டாவது திண்மநிலையை உருவாக்கும் வினையான பெரிடெக்டிக் வினையில் 2400 பாகை செல்சியசு வெப்பநிலையில் சமாரியம் டெட்ராபோரைடு உருவாகிறது.

25 கெல்வின் மற்றும் 7 கெல்வின் வெப்பநிலைகளில் இச்சேர்மத்தில் காந்த மாற்றங்கள் ஏற்படுகின்றன.

மேற்கோள்கள்

சமாரியம் சேர்மங்கள்
போரைடுகள்
பிரசியோடைமியம் டெட்ராபோரைடு

பிரசியோடைமியம் டெட்ராபோரைடு (Praseodymium tetraboride) என்பது PrB4 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியமும் போரானும் சேர்ந்து இந்த இருமச் சேர்மம் உருவாகிறது.

தயாரிப்பு
2350 பாகை செல்சியசு வெப்பநிலையில் பிரசியோடைமியம் மற்றும் போரான் தனிமங்கள் நேரடியாக வினையில் ஈடுபட்டு பிரசியோடைமியம் டெட்ராபோரைடு உருவாகிறது. 
Pr + 4 B → PrB4

பண்புகள்
பிரசியோடைமியம் டெட்ராபோரைடு நாற்கோணப் படிகத் திட்டத்தில் படிகங்களாக உருவாகிறது. P4/mbm என்ற இடக்குழுவில் a =  0.7242 நானோமீட்டர், c = 0.4119 நானோமீட்டர், Z = 4, என்ற அணிக்கோவை அளவுருக்களுடன் தோரியம் டெட்ராபோரைடு படிக அமைப்பையும் கொண்டுள்ளது.

திண்மநிலை மற்றும் திரவநிலை ஒன்றாகச் சேர்ந்து இரண்டாவது திண்மநிலையை உருவாக்கும் வினையான பெரிடெக்டிக் வினையில் 2350 பாகை செல்சியசு வெப்பநிலையில் சமாரியம் டெட்ராபோரைடு உருவாகிறது.

19.5 கெல்வின் மற்றும் 15.9 கெல்வின் வெப்பநிலைகளில் இச்சேர்மத்தில் முறையே எதிர் பெரோ மற்றும் பெரோ காந்த மாற்றங்கள் ஏற்படுகின்றன.

மேற்கோள்கள்

பிரசியோடைமியம் சேர்மங்கள்
போரைடுகள்
பிரசியோடைமியம் மோனோசெலீனைடு

பிரசியோடைமியம் மோனோசெலீனைடு  (Praseodymium monoselenide) என்பது PrSe என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியமும் செலீனியமும் சேர்ந்து படிகங்களாக பிரசியோடைமியம் மோனோசெலீனைடு உருவாகிறது.

தயாரிப்பு
2100 பாகை செல்சியசு வெப்பநிலையில் பிரசியோடைமியம் மற்றும் செலீனியம் தனிமங்கள் நேரடியாக வினையில் ஈடுபட்டு பிரசியோடைமியம் மோனோசெலீனைடு உருவாகிறது:

Pr + Se → PrSe

பண்புகள்
பிரசியோடைமியம் மோனோசெலீனைடு கனசதுரப் படிகத் திட்டத்தில் படிகங்களாக உருவாகிறது. Fm3m என்ற இடக்குழுவில் a = 0.5741 நானோமீட்டர், Z = 4, என்ற அணிக்கோவை அளவுருக்களுடன் சோடியம் குளோரைடு  படிக அமைப்பையும் கொண்டுள்ளது.

மேற்கோள்கள்

பிரசியோடைமியம் சேர்மங்கள்
செலீனைடுகள்
இராம் நிவாசு வர்மா

இராம் நிவாசு வர்மா  (Ram Niwas Verma)  இந்தியாவைச் சேர்ந்த ஓர் அரசியல்வாதியாவார்.  பகராயிச்சு  மாவட்டத்தின் நான்பரா சட்டமன்றத் தொகுதியில் போட்டியிட்டு  18 ஆவது உத்தரபிரதேச சட்டமன்றத் தொகுதியில்  உறுப்பினராக உள்ளார்  இவர் அப்னா தளம் (சோனேலால்) கட்சியின் உறுப்பினர் ஆவார்.

ஆரம்பகால வாழ்க்கை. 
இராம் நிவாசு வர்மா 1967 ஆம் ஆண்டு டிசம்பர் மாதம் 1 ஆம் தேதியன்று  உத்தரபிரதேசத்தின் பகராயிச்சு நகரத்தில்  பேசுக்கர் பிரசாத்து என்ற இந்து குடும்பத்தில் பிறந்தார். இவர் சீமா தேவியை மணந்து கொண்டார்.  இத்தம்பதியருக்கு ஒரு குழந்தை உள்ளது.

மேலும் காண்க 
 உத்தரப்பிரதேச சட்டப்பேரவை

மேற்கோள்கள் 

உத்தரப் பிரதேச அரசியல்வாதிகள்
வாழும் நபர்கள்
1967 பிறப்புகள்
பார்வதி புத்தனாறு

பார்வதி புத்தனாறு (ஆங்கிலம்:Parvathi Puthannaar; மலையாளம் പാർവതി പുത്തനാർ) என்பது கேரள மாநிலத்தில் திருவனந்தபுரம் மாவட்டத்தின் மேற்குக் கடற்கரை வழியாகச் செல்லும் ஒரு கால்வாய் ஆகும். இக்கால்வாய் வெட்டப்பட்ட நேரத்தில் திருவிதாங்கூரின் அரசியாக இருந்த பார்வதி பாய் பெயரால் இது அழைக்கப்பட்டது. மலையாளத்தில் புத்தனாறு என்றால் புதிய ஆறு என்று பொருள். இது முதன்மையாக திருவிதாங்கூர் தலைநகரை கடினம்குளம், வாமனபுரம் ஆறு மற்றும் இறுதியாக கொச்சியினை இணைப்பதற்காக உருவாக்கப்பட்டது. இந்தக் கால்வாய் மன்னரின் படகு தரையிறங்கும் இடமான வள்ளக்கடவு அணுகலில், அரசரின் படகு இல்லம் அமைந்துள்ளது.

பார்வதி புத்தனாறு வடக்கில் கதினம்குளம் ஏரியில் தொடங்கி தென்கிழக்கில் திருவனந்தபுரம் கடற்கரைக்கு இணையாகப் பாய்கிறது. இது இறுதியாக பூந்துரா அருகே ஒரு சிறிய வடிநிலத்தில் முடிவடைந்து அரபிக்கடலில் கலக்கிறது. பார்வதி புத்தனாறால் உருவாக்கப்பட்ட வடிநிலம் பூந்துரா பொழி என்று அழைக்கப்படுகிறது. இந்தியாவின் மனிதரால் உருவாக்கப்பட்ட எந்த ஆற்றையும் விட இந்தக் கால்வாயின் நீர் மிகவும் தெளிவானதாகவும் புதியதாகவும் காணப்படுகிறது. பழங்காலத்தில் திருவிதாங்கூர் மட்டுமே இந்தியாவின் ஒரே சுகாதாரமான, தூய்மையான நகரமாக இருந்தது. இருப்பினும், பார்வதி புத்தனாறு இப்போது மாசுபட்டுள்ளது. மாசுபாடு மற்றும் களைகள் காரணமாகப் பெரும்பாலான பகுதிகள் மக்களால் அணுக முடியாதவையாக உள்ளன.

பார்வதி புத்தனாறு மேற்குக் கடற்கரை கால்வாயின் ஒரு பகுதியாகும். இது நீர்வழி 3 (NW-III) ஐ உருவாக்குகிறது.

மேற்கோள்கள் 

திருவனந்தபுரம்
இந்தியாவில் உள்ள கால்வாய்களின் பட்டியல்

இந்தியாவில் உள்ள கால்வாய்களின் பட்டியல் (List of canals in India) என்பது இந்தியாவில் பல மாநிலங்களில் ஓடும் கால்வாய்களின் தொகுப்பு ஆகும். இது முழுமையான பட்டியல் அல்ல.

 ஆக்ரா கால்வாய் 
 சேது சமுத்திரக் கால்வாய்த் திட்டம்
 பக்கிங்காம் கால்வாய் 
 கான்ட்ரி-நீவா
 கே. சி. கால்வாய்
 கோனோலி கால்வாய்
 முனக் கால்வாய்
 மேற்கு யமுனை கால்வாய்
 கிழக்கு யமுனை கால்வாய்
 குட்டே கோல்
 நல்லா மார்
 டிசூன்ட் கோல்
 புத்த நுல்லா
 இந்திரா காந்தி கால்வாய்
 சிர்ஹிந்த் கால்வாய் 
 சட்லஜ் யமுனா இணைப்பு கால்வாய் 
 அனுப்கர் கால்வாய்
 கங்கை கால்வாய்
 உம்மத் சாகர் பந்த்
 ஐன்சுலி கால்வாய்
 காளிங்கராயன் கால்வாய்
 காவிரி - வைகை நதிகள் இணைப்பு கால்வாய் திட்டம்
 கீழ் பவானி திட்ட கால்வாய்
 தாமிரபரணி-நம்பியார் இணைப்பு கால்வாய்
 தெலுங்கு கங்கைத் திட்டம்
 காகாதியா கால்வாய்
 ஜமானியா கால்வாய்
 கர்மனாச கால்வாய்
 நஜஃப்கர் வடிகால்
 தியோகாலி கால்வாய்
 துர்காவதி கால்வாய்
 நஜஃப்கர் வடிகால்
 நர்மதா கால்வாய்
 பார்வதி புத்தனார்
 சவுண்டேன் கட்
 திருவனந்தபுரம்–சொரனூர் கால்வாய்
 கம்பர்ஜுவா கால்வாய், கோவா

மேற்கோள்கள்

மேலும் காண்க 
 இந்திய ஆறுகளின் பட்டியல்

இந்திய ஆறுகள்
கர்னூல் கடப்பா கால்வாய்

கர்னூல் கடப்பா கால்வாய் (Kurnool Cuddappah Canal) என்பது க. க. கால்வாய் என்று பிரபலமாக அறியப்படுகிறது. இது இந்தியாவில் ஆந்திரப் பிரதேசத்தின் கர்னூல் மற்றும் கடப்பா மாவட்டங்களில் அமைந்துள்ள ஒரு நீர்ப்பாசனக் கால்வாய் ஆகும்.

வரலாறு 
க. க. கால்வாய் 1863 மற்றும் 1870க்கு இடையில் நீர்ப்பாசனம் மற்றும் போக்குவரத்து கால்வாயாக வெட்டப்பட்டது. இந்தக் கால்வாய் பெண்ணாறு மற்றும் துங்கபத்திரை ஆறுகளை ஒன்றோடொன்று இணைக்கிறது. இது கர்னூலுக்கு அருகே துங்கபத்திரை ஆற்றில் அமைந்துள்ள சுங்கேசுலா அணையிலிருந்து தொடங்குகிறது.

1933ஆம் ஆண்டில் நீர்வழிப் போக்குவரத்து கைவிடப்பட்டது. தற்பொழுது இக்கால்வாய் முக்கிய நீர்ப்பாசன ஆதாரமாகத் தொடர்கிறது. க. க. கால்வாய் நவீனமயமாக்கலின் கீழ், கால்வாயின் செயல்திறனை மேம்படுத்துவதற்காக, முழுக் கால்வாயையும் நவீனமயமாக்குதல் மற்றும் கட்டமைப்புகளைப் பழுது பார்த்தல்/புனரமைத்தல் ஆகிய பணிகள் மேற்கொள்ளப்பட்டன. க. க. கால்வாயின் முழுப் பாசனத்தையும் நிலைநிறுத்துவதற்கும், 60,000 ஏக்கர் பாசன இடைவெளியை உருவாக்குவதற்கும் இந்தத் திட்டம் கட்டுமானத்தில் உள்ளது. இந்தக் கால்வாய் தற்போது கிருஷ்ணா ஆற்றிலிருந்து 40 ஆயிரம் மில்லியன் கன அடி நீர்ப் பயன்பாட்டுடன் கிட்டத்தட்ட 1700000 ஏக்கர்களுக்கு நீர்ப்பாசனம் செய்கிறது.

தண்ணீர் கிடைப்பது உறுதி 
தெலுங்கு கங்கை திட்டத்தின் கீழ் கட்டப்பட்ட சிறீசைலம் நீர்த்தேக்கத்திலிருந்து வலது பிரதானக் கால்வாய் வழியாக மாற்று நீர் வழங்கப்படுகிறது. மேலும், சமீபத்தில் அமைக்கப்பட்ட முசுமார்ரி நீரேற்றம் அல்லது காண்ட்ரி-நீவா நீரேற்று கால்வாயிலிருந்து க. க. கால்வாய்க்கு நீர் செலுத்தப்படுகிறது. கால்வாயில் நீர் மட்டம் (798 அடி வரை) போத்திரெட்டிபாடு தலை கட்டுப்பாட்டாளரின் குறைந்தபட்ச இழுவை மட்டத்திற்குக் கீழே இருக்கும்போது நீரேற்று கால்வாயிலிருந்து நீரேற்றப்படுகிறது. இது தெலுங்கு கங்கை, சிறீசைலம் வலது கரை கால்வாய் மற்றும் கலேரு நாகரி திட்டங்களுக்கும் நீர் வழங்குகிறது. இத்திட்டத்திற்கு 10 கன அடி நீர் ஒதுக்கீடு உறுதி செய்யப்பட்டிருந்தாலும், க. க. கால்வாய்க்கான பெரும்பாலான நீர் பனச்சர்லா குறுக்கு சீராக்கியத்தில் வெளியேறும் கால்வாய் வழியாக எடுக்கப்பட்டு, சோமாசிலாவுக்கு கொண்டு செல்லப்பட்டு நெல்லூர் மாவட்டத்தின் பயன்பாட்டிற்காக ராயலசீமாவிற்கு ஒதுக்கப்பட்ட தண்ணீரை இழக்கிறது. மிக குறைந்த நீர் க. க. கால்வாய் ஆயக்கட்டு அல்லது தெலுங்கு கங்கை பிரதானக் கால்வாய் ஆயக்கட்டை அடைகிறது.

மேலும் காண்க 

 ஆர்தர் காட்டன்

மேற்கோள்கள் 

கடப்பா மாவட்டம்
ஆந்திரப் பிரதேசம்
ஆந்திரப் பிரதேசத்திலுள்ள கால்வாய்கள்